-Zer nahi duzu? -Nire bizia berreskuratu.
AURREKO ATALETAN
Frantziaren zatia erosi nahi dute
Frantziako Mantikorak jakin gabe.
Orain aukera bat dugu.
[Frantsesez] Banan-banan hilko ditut zure agenteak, lapurtutakoa itzuli arte.
Asmatu, aita. Esan gezurren bat.
[Frantsesez] Agente alemanak saldu egin zaitu.
Gelditu erasoa.
Matteok egia dioela uste du.
[Italieraz] Nik ez.
Diana. Gu gara onak.
Ez inoiz ahaztu.
8 URTE LEHENAGO
AIRELINEAREN BULEGO NAGUSIAK OKYS JET
Orain badakizu ez zela istripu bat izan.
Nor zara? Zer nahi duzu?
Galdetu zeure buruari,
"lapurtutako artxiboak deszifratzeko gai naiz?".
Erantzuna ezetz da.
Hau eduki ezean.
Izen bat dauka.
Norentzat lan egiten duen jakingo duzu.
-Zerbitzu sekretukoa zara? -Ez.
Baina haiek bota zuten OT9732 hegaldia eta zure gurasoen heriotza eragin.
Orain badakizu, eta frogak dauzkazu.
Zer egingo duzu?
Poliziarengana jo?
Krimena salatu eta epaiketaren zain geratu?
Zenbat urte pasako dira?
Nola amaituko dela uste duzu, Diana?
-Ez naiz geldituko. -Ez zaitut gelditu nahi.
Baina zuk nahi duzun justizia ez da existitzen.
Boteredunek gure biziak manipulatzen dituzte.
Peoiak besterik ez gara.
Baina batzuek haserretu eta jokoa gelditzea erabaki dute.
Boterearen kontra zoaz, baina guk gehiago nahi dugu.
Ordezkatu nahi dugu.
Nor zarete?
Egia gara.
Helbide bat bidali dizut. Zoaz bihar hara.
Agente izateko gai zaretelako hautatu zaituzte agentziak.
Zuen entrenamendua gaur hasten da.
Epe honen amaieran,
euren balioa erakutsi dutenak agente bilakatuko dira.
Soldata paregabea jasoko duzue,
baina hemen bazaudete, ez da diruagatik izango.
Injustizia jasan ezin duzuelako baizik.
Lurreko demokraziarik onenak omen direnek
agerian utzi dute ahulak eta ustelak direla,
botere indartsuen menpe daudela,
berdintasun eza sustatzen dutenen menpe.
Gerra,
bonbardaketa, gosete guztiak, sistema batek sortuak dira,
agentzia ofizial batek babesten ditu.
Haien kontra egiteko sortu ginen.
Argi esango dizuet.
Bada etsai bat, bereziki arriskutsua,
gu bezain handia den agentzia sekretu bat,
altruismo aurrerakoiez mozorrotua.
Baina abantaila dugu.
Guk haien berri dugu, eta haiek ez dute gure berri.
Eta horrela jarrai dezala.
Ez inorekin hitz egin.
Ez inortaz fio.
Jakin, bestela, jakingo dugula.
Mantikora dute izena.
Nagusia Matteo da, agenteen zuzendaria.
Zani familia aipatu al du?
Ez. Oinarrizkoa besterik ez digu esan. Ezin izan dut asko ikusi.
Ondo antolatuta daude. Eraikina erraldoia da.
Zer nahi dute?
Sistema iraultzea
eta mundu osoko jendea kontrolpean izatea.
Zergatik ez didazu Edorena kontatu?
Azaldu ezin ditudan gauzak daude.
Nahiko nuke, baina ezin dut.
Ezin bazara zure ahizpaz fio, nortaz fidatuko zara?
Ados, zuzen zaude.
Aizu.
Lagundu besterik ez dut nahi.
Badakit.
Baina ezin duzu.
Ez da gonbidatu bat ekartzeko unea.
Nire ahizpa da.
Zer egingo duzu? Gauero drogatu?
Gauero bisita jasoko dut, ala?
Ez kezkatu, Giada, utzi nire esku.
Ziur zaude?
Berriz begiratuko dut.
Egoera dagoeneko konplexua da.
-Nire arrazoiketak ez du zentzurik? -Bai.
Zentzua du, bai. Onartzen dut.
Gertatutakoaren ostean, ezin gara gehiago arriskatu.
Zer gertatu da?
Hamabi agente galdu ditugu, agentzia kolokan egon da.
Eseri.
Zure aita estututa dago, ulertzekoa da.
Baina badaki hondamena zuri esker saihestu dugula.
Jaramon egin nizun. Alemaniari leporatu nion.
Zuzen zeunden, agente aleman bat zegoen gure lurraldean.
Cécile ohartu da Kleinek saldu duela
eta ultimatuma eman dio.
Egia aitortzea eta Weberren kokapena eskatu dizkio.
Ziur uko egin duela.
Komunikazioa moztu du.
Kideak aurkari bihurtu dira.
Gure aukera da.
-Aprobetxatu behar dugu. -Ados nago.
Eskerrak oraindik agentziaren nagusia naizen.
Cécilerekin dugun aliantza konpontzea da
gure zeregina orain.
-Atzoko sarraskiaren ostean? -Hori da gakoa.
Bera da arriskutsuena. Hobe dugu hurbil eduki.
Weberrek armaren zati alemana eduki dezake.
Bi zatiak lortuz gero...
Ez dugu gure kideak akabatzeko erabiliko.
Gerra bat nahi duzu zuk, baina nik, ez.
Frantziaren zatia bilatu
eta itzuli egin behar diogu, bakearen seinale.
Baina Weber bizirik harrapatu behar dugu, Luganon zer gertatu zen azal diezagun.
Argitu egin behar dugu.
Zer duzu?
Ez da erraza izango Weber harrapatzea.
Gure kontaktuak martxan daude.
Trapanitik hurbil ikusi dute.
-Tringalitarren kontrolpean dago. -Beste batzuena ere bada.
Berria euren aurkariek eman digute, Magnano familiak.
Tringalitarrekin harremana eten dugula jakin
-eta gure arreta erakarri nahiko dute. -Bai.
Weberren kokapena gutako bati baino ez diote emango.
Zoaz zu.
Zuri esker gaude hemen.
Bere saria mafiarekin batzea da?
Dakitena esan beharko ligukete. Ez daude eskariak egiteko egoeran.
Benetan ezagutu nahi gaituzte, Julia.
[Ingelesez] Orduan, zoaz zu.
Ama.
Aita zuzen dago.
Ni joango naiz.
Ondo. Gaur bertan joan.
Klein lapurreta prestatzen egongo da, aurreratu gaitezen.
Ez naiz bakarrik joango, ezta?
Agente on bat behar dugu.
Nor bidaliko duzu nirekin?
Iradokizunik?
BEREHALAKO DEIALDIA
Bai.
Ados. Bidali xehetasunak eta banoa.
Egun on.
Ez zintudan esnatu nahi.
Nola sartu nintzen ohean? Ez dut gogoan.
Lo seko geratu zinen.
Autoan hizketan ari ginen.
Bai. Gaizki sentitzen hasi zinen, ezta?
-Ez. -Nola ezetz!
Mozkor-mozkor zeunden.
Ez, gogoratuko nukeen. Zer gertatu zitzaidan?
Etxera itzuli, zorabiatu eta ohean sartu zintudan.
Gezurra da, beti bezala.
Tipo batekin nabilela ez kontatzeagatik da?
-Ez dut ulertzen. -Ez.
Txarrena da, sinetsiko dudala uste duzula.
Ez nazazu umiliatu. Ixo.
Urteak daramatzazu desagertzen eta agertzen, mamu bat bezala.
Jende okerrarekin elkartzen zinela pentsatu nuen.
Baina nor zara zu?
Nor bihurtu zara?
Zure bizitzatik at nahi nauzu?
-Ez. -Ba lortu duzu.
Sara.
Hitz egin dezakegu, arren?
Mesedez, itxaron.
Ahaztu nitaz betiko.
JOAN AIREPORTURA GOIZEKO ZORTZIETAN.
8 URTE LEHENAGO
KONEXIO ENKRIPTATUA
Zer gertatu da?
Kaixo.
Agente bihurtu berri naute.
Ongi. Entrenamendua amaitu eta martxan zaude. Itzel.
Horri buruz hitz egin nahi nizun.
Premiazko misio baterako deitu naute.
Eta...
Ez dakit, giro arraroa zegoen gaur bulego nagusian.
Uste dut zerbait gertatzear dagoela.
Dakidan bakarra da Enrico Zani dela burua
eta misioaren kokapena.
Egon prest eta bidali kokapena.
Erasotzeko prestatu behar dugu.
Ados. Nola jokatu behar dut nik?
Mantikorako agente batek jokatuko lukeen bezala.
Ongi da.
Agur.
Enrico, lau minutu geratzen dira.
Prest gaude.
Ez digute ezer esan.
-Ez dago xehetasunik? -Entrega bat egin behar dugu.
Ados. Eta?
Babestu egin behar gaituzue.
Matteo, norbaitek bidea moztu digu.
-Nor da? -Ez dakit.
Auto blindatua da eta urrutiko arma dauka.
Prestatu.
Badakigu zer egin.
Irten denak autotik!
Azkar!
3-0-8, babestu atzeko kargamentua!
Aizu!
KONTUZ JO
JOTZEKO BAIMENIK EZ
-3-0-8, zaindu kargamentua. -Ados.
Aurkaria ezabatu dugu.
Geldituko zaituztegu.
Matteo, Citadel izan da. Gure bila dabiltza.
Ez dakit nola aurkitu gaituzten, baina ekin azkar.
-Berriz eraso egin dezakete. -Ados.
4-0-1, kargamentua ondo dago?
-Osorik dago. -Etorri hona.
Talde bat nahaspila garbitzera dator. Itxaron hemen.
Zertan ari zara hemen?
Sizilia ederra da urteko garai honetan.
Eta zer?
Magnanotarrek nirekin batu nahi dute.
Weber non dagoen esango didate, eta zu bila joango zara.
Ondo da.
Ñabardura bat falta zaizu: Bizirik harrapatu behar dut.
Misio guztiek dute oker tartea.
Ez zegoela erremediorik pentsatu behar dute.
-Matteori frogak eraman beharko dizkiot. -Zeozer otuko zaigu. Ziur.
Ez da zure arazoa.
Bizirik badago, nire izena emango du.
Bai, baina akordio bat dugu.
Diana, okerrena pentsatzeko eta ez fidatzeko irakatsi dizuten arren,
egin dezakezu salbuespen bat?
Gaur batera lan egin behar dugu.
Jarrera honekin asko urduritzen nauzu.
-Asko? -Asko.
Askoz okerragoa izan naiteke.
TRAPANI, SIZILIA
Zani doktorea.
Ongi etorri.
Zer edan nahi duzu? Xanpaina?
Orain ez, milesker.
Jakina. Arren, eseri.
Tira ba...
Gure lurretan arrotz bat zegoela jakin orduko abisatu zaituztegu.
Badakizu,
hemen ez da inor sartzen guk jakin gabe.
Eta tringalitarrek.
Badakit zona hau haien kontrolpean zegoela.
Hori da, "zegoen".
Errespetu osoz,
tringalitarrak Siziliaren iragana dira.
Haiek ez dute bilatzen duzuen tipoaren kokapena aurkitu.
Ez didazu oraindik kokapena eman.
Zurekin aurrez aurre batu nahi nuen
zuen zerbitzura nagoela esateko.
Behar duzuen guztirako.
Ez dugu guk geuk konpondu ezin dugun beharrik.
Jakina.
Nahi duguna da gurekin ez beste inorekin kolaboratzea,
betiko.
Entzun, goranahia
asko balioesten dudan ezaugarria da,
baita zintzotasuna ere.
Neure langileei idatzi diet zuekin komunikazioa bideratzeko.
Eta frankotiratzaileak eteteko.
Txantxetan nabil.
Orain bai, topa egin dezakegu...
Bai horixe.
Beraz, non dago Weber?
Eraikuntza abandonatu batean.
Gibellinan.
Herri mamuan?
ESKANER BIOLOGIKOA
JAKINARAZPENA DIANA
Ez zeukan arma
B plana
-Beharrezkoa zen hori? -Plana jarraitzen ari naiz.
Funtzionatuko al du?
Hamaika urtetatik egiten dut hau.
Haurtzaro ederra.
Ulertzen dut, baina agindua bizirik atzematea zen.
Ni hiltzea nahiago zenuen?
Jakina ezetz.
Bideo bat bidaltzen ari naiz.
Zuk zeuk ikusi.
Nola zekien Weberrek non zeunden?
Noski, Magnanok esanda.
Edo tringalitar batek.
-Akordioa apurtzeagatik mendekatzeko. -Agian bai.
Ez da Magnano izan.
Weberrek bere telefonoa hackeatu eta gure elkarrizketa entzun du.
-Zu onik zaude? -Bai, ederki.
Zorionez, 3-0-8k babestu nau. Bizia salbatu dit.
Baina ez dituzu armaren bi zatiak aurkitu?
Ez zituen berak.
Alemaniara bidaliko zituen ziurrenik.
Abisatu itzultzen zarenean,
eta zoriondu agentea nire partez.
-Sinetsi du. -Bizirik harrapatu
eta arma berreskuratu behar genuen. Matteorentzat, huts egin dugu.
Zaude lasai.
Aita niri jaramon egiten hasi da.
Laster agentziatik aterako zaitut.
Oraindik hori nahi baduzu.
Bai, hori nahi dut.
Aireportuan batuko gara.
Ez, gauean hoteleko jatetxean elkartuko gara.
Bihar joango gara.
Zergatik?
Sizilian gaudelako,
munduko itsaski onena dute, itsasoa,
eta leher eginda gaude.
Badakit ohituta zaudela egunero bizia arriskatzera, baina ni ez.
Eta, sentitzen dut, baina oraingoz, zure nagusia naiz.
Hemen geldituko gara.
KONTAKTUAK
8 URTE LEHENAGO
-Sara, ondo zaude? -Eta zu? Bost aldiz deitu didazu.
Bai, ez zenidan erantzuten.
Barkatu, medikuan nengoen.
Ordua iritsi da. Umea iristear dago.
Ospitalean gelditu. Ez mugitu handik, ados?
Ez, etxera etorri gara nire zorroa hartzeko, laster goaz.
Ez, Sara.
-Ez, zer? -Ez, zera...
Itxaron niri.
Zure bila noa, ez kezkatu.
Baina itxaron.
-Ondo zaude? -Bai, Sara. Ondo nago.
Baina...
Zer gertatzen da? Zer da zarata hori?
Diana, zer gertatzen da?
Deitzen ari zaren zenbakiak ezin du erantzun.
Piazza del Duomoko zuzeneko irudiak dira.
Banekien ez zutela huskeriarik egingo, baina hau gehiegizkoa da.
Berriki, beste behin, eztanda bortitz bat egon da Milaneko Duomoan.
Gelditu behar nituen.
-Ahal zenuena egin duzu. -Alferrik izan da.
Nola itzuliko naiz haiengana?
Haietarikoa naizela sinetsarazi? Nola?
-Egin dezakezu. -Ez, atera nazazu.
-Ez, Diana. Entzun... -Atera nazazu handik.
-Barruan behar zaitugu. -Ez.
Diana, gure teknologiako zuzendaria
arma bat garatzen ari da euren agente guztien kokapena aurkitzeko.
Ulertzen duzu?
Eraso bakarrean ezabatu ditzakegu.
-Noiz egongo da prest? -Laster.
Ordura arte, barruan behar zaitugu.
Gure begiak zara Mantikora barruan.
Ezin diegu utzi sarraski gehiago egiten.
Zergatik egin duten argitu behar dugu.
Eraso izugarria izan da.
Arreta beste nonbaitetik desbideratzeko egin dute.
Saiatu argitzen.
Diana.
Ez zaude bakarrik. Zure atzean gaituzu.
Topa zure alde.
Ea laster misio gehiago ez dituzun.
Inbidia apur bat dizut.
Zergatik?
Amaitzean, nahi duzuna egin ahalko duzu.
Nahi duzuna izan, edonora joan.
Zer da egingo duzun lehena?
Nire ahizparekin hitz egin.
Azken urte hauetan zergatik desagertu naizen azaltzen saiatu.
Goizean berriz eztabaidatu dugu.
Enrico eta biok ere halakoak ginen.
Nire anaiaz akordatzen zara?
Hau izan zen hil zen egunean esan nion azkena:
"Ez dut zurekin hitz egingo".
Duomoaren erasoaren eguna zen.
Kasu hartan, ez nuen konpontzeko aukerarik izan.
Baina zuk denbora duzu.
Sarak maite zaitu, etengabe hitz egin zidan zutaz.
-Beti berandu nabilela esan zizun? -Ez.
Bera zuk hezi zenuela esan zidan,
eta zu gabe, ez zela bizirik egongo.
Ezagutzen duen emakume azkarrena zarela.
Adarra jotzen ari zara?
-Ez, ez. -Bai, bai.
Ederki egin zenuen.
Afarian.
Eskerrak nire bizia ikertu zenuen, bestela, hondamena izango zen!
Gogor ikasi nuen.
Zer egingo zenuke Mantikora utziko bazenu?
Ez dut ideiarik ere.
Ez dut inoiz pentsatu.
Hemeretzi urte nituenean sortu zen.
-Eta pozarren hartu nuen parte. -Jakina.
Ez nekien gerora zer bilakatuko zen.
Aitak burua promes politez bete zidan,
gezur piloa esan zidan.
Utopia ederra zen hasieran,
baina inoiz ez zen espero nuena bihurtu.
Zer zen zuk espero zenuena?
Segurtasuna eta bakea lortzeko bermea izatea.
Jendea zuzentzeko.
Jendeak gidari bat nahi duela uste duzu?
Jendeari galdetuko bazenio,
ezetz esango lukete, baina euren burua engainatzen dute.
Egiatan, liderrik gabe galduta gaude.
Honetan, Citadel oker zegoen.
Ez zaude ados, ezta?
-Bost axola du nire iritziak. -Niri axola dit.
Mantikoran inork ez du inoiz pentsatzen duena esaten.
Agian bakarra nire ama da,
baina beretzat ere familiaren interesek lehentasuna dute.
Batzuetan, pentsatzen dut...
Bakarrik zaudela.
Proposamena onartu nuen ezagutu dudan lehen pertsona erreala zarelako.
-Dantzatuko dugu? -Ez.
-Tira. -Ez, ez.
-Ezetz. -Goazen.
-Ez. Ez naiz dantzatzen. -Baietz ba.
Bai. Ezta nik ere.
Ez dakit dantzatzen.
-Mesedez. -Tira, arren.
Hau lotsa.
Benetan?
Aizu.
-Diana. -Barkatu.
Ez, barkatu, zera... Banoa, barkatu.
-Diana. -Ez, barkatu.
Sentitzen dut.
Zaude. Diana.
-Hor duzu. -Zure autoa prest dago.
Nire kidearen zain nago.
Goizean goiz joan da.
Gogoratzen duzu esan nizuna?
Gaixotasuna agertzen da
ekintzen eta emozioen arteko deskonexioa dagoenean.
Estresak larriagotzen du.
Atzo krisi bat izan nuen arrazoirik gabe.
Beti dago arrazoi bat.
Ez neukan estresik.
Zer sentitzen zenuen une zehatz hartan?
Bai, esan?
Deiaren zain nengoen.
Oraintxe heldu naiz.
Zatoz, zerbait dut erakusteko.
Cécilerekin hitz egin dut.
Weberri gertatutakoaz daki.
Bere konfiantza berreskuratu dugu.
Niri esker dela esan dezaket,
baina laguntzarik gabe, ez nukeen lortuko.
Zuhurra izan zinen 3-0-8 hautatuta.
Gure agente finena da.
Lan ona egin duzue.
Bideo hau txundigarria da faltsua izateko.
Baina hau ez da zure errua, bideoa perfektua da.
Baina joan orduko, banekien ez zenutela Weber ekarriko.
Zer da hori?
Armaren zati alemana.
Diana.
Nolatan pentsatu duzue ni baino azkarragoak zaretela?
Zu eta 3-0-8.
Non dago?
Ez da tartean sartuko.
HURRENGO ATALEAN
[Ingelesez] Ahaztu dezagun dena eta goazen aurrera.
[Ingelesez] Zerbait nahiko duzue trukean.
-Aita gure bila dabil. -Hil egingo naute.
Gure semeak ez du bizitza arriskatuko.
[Italieraz] Gerra da, zuk nahi edo ez.
Plana azaltzeko 15 segundo dituzu.
Azpitituluak: Garbiñe U.
Ikuskatzailea: Ilargi G.